પ્રિયંકા-નિકની સગાઈ બાદ પરિણીતી ચોપરાએ એક પોસ્ટ પોતાના ફેન્સ સાથે શેર કરી. આ પોસ્ટમાં પરિણીતીએ લખ્યું, જ્યારે અમે નાના હતા તો હું અને મિમિ (પ્રિયંકા)દીદી ઘર-ઘર રમતા હતા. અમે અમારા ઈમેજનરી હસ્બન્ડને ચા બનાવીને પીવડાવતા હતા. અમને બાળપણથી જ પ્રેમના મેજિક પર વિશ્વાસ હતો અને હવે પ્રિયંકાએ પોતાનો પરફેક્ટ મેન શોધી લીધો છે. આશા છે કે મને પણ મારો પરફેક્ટ મેન જલ્દી જ મળી જશે. તમે કોઈપણ છોકરાના પરફેક્ટ છે કે નહીં તે પરખવા માટે બે રીત છે. તેની સાથે લંચ અથવા ડિનર ટેબલ પર વાત કરીને અથવા પછી તેની સાથે ફરીને. મેં આ બંને વાત નિક સાથે કરીને જોઈએ અને મેં જાણ્યું કે તે પ્રિયંકા માટે પરફેક્ટ છે.